
ინსტრუქცია ტენდერში მონაწილეთათვის
სს საქართველოს ბანკი აცხადებს ტენდერს დიზელ-გენერატორების მოწოდებასა და მონტაჟზე.
· ტენდერი ცხადდება გენერალური ხელშეკრულების გაფორმების მიზნით, რაც გულისხმობს, რომ გამარჯვებულ კომპანიასთან 1+1 წლის განმავლობაში დაფიქსირდება წინასწარ შეთანხმებული სპეციფიკაციებისა და მახასიათებლების მქონე გენერატორების სატენდერო ფასები, დანართი N1-ით განსაზღვრულ პოზიციების შესაბამისად. წლის განმავლობაში, ბანკის დაკვეთიდან არაუმეტეს 40 კალენდარულ დღეში კონტრაქტორმა  უნდა უზრუნველყოს ბანკის მიერ მოთხოვნილი გენერატორის მიწოდება და მონტაჟი ხელშეკრულებაში დაფიქსირებულ ფასად.
· წლის განმავლობაში შესასყიდი აგრეგატების მიახლოებითი რაოდენობა: 40 ერთეული სხვადასხვა სიმძლავრის დიზელ-გენერატორი (სიმძლავრეთა ჯგუფები, იხ. დანართი N1).
· მოთხოვნილი რაოდენობები არის სავარაუდო — რისი შესყიდვაც საჭირო იქნება წლის განმავლობაში. ბანკი პასუხისმგებლობას არ იღებს, რომ აღნიშნული რაოდენობები არ შეიცვლება. რაოდენობები შესაძლოა შეიცვალოს როგორც ზრდის, ასევე კლების მიმართულებით, ფაქტობრივი საჭიროების შესაბამისად.
· შემოთავაზებული პროდუქტი სრულად უნდა აკმაყოფილებდეს სატენდერო დოკუმენტაციაში მოცემულ მინიმალურ პარამეტრებს/სპეციფიკაციებს. სპეციფიკაციები წარმოადგენს მინიმალურ მოთხოვნებს. ტენდერში მონაწილეს შეუძლია წარმოადგინოს მითითებული სპეციფიკაციების ან უკეთესი მახასიათებლების მქონე პროდუქცია.
· წინამდებარე დოკუმენტში ასევე მოცემულია თანმდევი მომსახურების აღწერა საგარანტიო პერიოდში. თუმცა, ტენდერში მონაწილემ ხელშეკრულების გაფორმების წინ უნდა მოამზადოს სახარჯი მასალის სრული სია მწარმოებლის სახელმძღვანელოს მიხედვით და მათი მომსახურების პერიოდულობა გაწეროს მწარმოებლის ინსტრუქციის მიხედვით, რომელსაც წარუდგენს ბანკს.
· კონტრაქტორმა უნდა წარმოადგინოს გარანტიის პერიოდში  გამოსაყენებელი სახარჯი მასალების სია და სახარჯი მასალების ფასები.

სატენდერო მოთხოვნები
· მიწოდების ვადა: მიწოდება და მონტაჟი უნდა განხორციელდეს ხელშეკრულების გაფორმებიდან/დაკვეთიდან არაუმეტეს 40 კალენდარული დღის ვადაში.
· მიწოდების მისამართი: ბანკის კონკრეტული მოთხოვნის შემთხვევაში — ინდივიდუალურად.
· ტესტირება: გენერატორს მოწოდებისას თან უნდა ახლდეს საქარხნო შემოწმების აქტი (FAT). ადგილზე ინსტალაციის შემდეგ კონტრაქტორი ვალდებულია შეადგინოს და ბანკს გადასცეს ადგილზე შემოწმების აქტი 
· ვალუტა: ფასები წარმოდგენილი უნდა იყოს აშშ დოლარში, გადასახადების ჩათვლით.
· გამოცდილების მინიმალური მოთხოვნა: ტენდერში მონაწილეს უნდა ჰქონდეს სულ მცირე 3 წლიანი ანალოგიური გამოცდილება, რაზეც უნდა წარმოადგინოს გაფორმებული ხელშეკრულებებისა და სამუშაოების დასრულების დამადასტურებელი დოკუმენტების ასლები (სამუშაოების შესრულების აქტი, ან/და შესრულებული სამუშაოების მიღება-ჩაბარების აქტი, ან/და დამკვეთის მიერ გაცემული შესრულებული სამუშაოების დამადასტურებელი ცნობა). იმ შემთხვევაში, თუ ანალოგიური გამოცდილება რეგისტრირებულია სახელმწიფო შესყიდვების სააგენტოს ერთიან ელექტრონულ სისტემაში, შესაძლებელია მითითებულ იქნას სისტემის მიერ მინიჭებული NAT/SPA/CMR ნომერი.
· შემოთავაზებული გენერატორის ძრავისა და ალტერნატორის ბრენდს უნდა გააჩნდეს ISO 9001 და ჰქონდეს 5+ წლიანი მარკეტის ისტორია.
პრეტენდენტის მიერ წარმოსადგენი დოკუმენტაცია:
· შევსებული ფასების ცხრილი დანართი N1. 
· შევსებული დანართი N2
· პრეტენდენტმა უნდა წარმოადგინოს ბოლო 3 წელში შესრულებული:
· სულ მცირე 5 კონტრაქტი, რომელიც დაადასტურებს შემოთავაზებული ბრენდის გენერატორის საქართველოს ტერიტორიაზე რეალიზაციას;
· სულ მცირე 1 კონტრაქტი, რომელიც დაადასტურებს არანაკლებ 300 KVA გენერატორის საქართველოს ტერიტორიაზე რეალიზაციას.
· მწარმოებლის ავტორიზაცია: პრეტენდენტმა უნდა წარმოადგინოს შემოთავაზებული ბრენდის მწარმოებლის მიერ გაცემული ავტორიზაცია (MAF).
· შემოთავაზებული გენერეტორების ტექნიკური სახელმძღვანელო (უნდა იკითხებოდეს ყველა ძირითადი მახასიათებელი)
· საგარანტიო პერიოდის განმავლობაში გამოსაყენებელი სახარჯი მასალების განფასება ექსელის ფაილის ან PDF ინვოისის სახით.

შეფასების კრიტერიუმი და წონა
	კრიტერიუმი
	წონა

	კომერციული წინადადება (ფასი)

	50%


	ტექნიკური მახასიათებლები და ბრენდი 
	 30%

	კომპანიის ანალოგიური გამოცდილება
	10%


გარანტია                                                           10%
დამატებითი ინფორმაცია
ტენდერის განმავლობაში დამატებითი ინფორმაციის მოპოვება ან დაზუსტება შესაძლებელია საკონტაქტო პირთან დაკავშირებით ელექტრონული ფოსტის ან ტელეფონის საშუალებით.
ტენდერის დასრულების შემდეგ სატენდერო კომისია განიხილავს მოწოდებულ ინფორმაციას და გამოავლენს საუკეთესო პირობების მქონე მომწოდებელს.
ბანკი იტოვებს უფლებას, ნებისმიერ ეტაპზე შეწყვიტოს ტენდერი. წინამდებარე ტენდერის გამოცხადება არ ავალდებულებს ბანკს კონტრაქტის გაფორმებას რომელიმე მომწოდებელთან.
ხელშეკრულებისა და წინამდებარე დოკუმენტის პირობებს შორის წინააღმდეგობის შემთხვევაში უპირატესობა მიენიჭება ხელშეკრულების პირობებს.

გარემოსდაცვითი მოთხოვნები
ბანკი იღებს ვალდებულებას შეამციროს გარემოზე ზემოქმედება და უზრუნველყოს გარემოს დაცვითი და მდგრადი განვითარების კომპონენტების მონიტორინგი.
ბანკი თანამშრომლობს იმ მომწოდებლებთან, რომლებიც იზიარებენ იგივე სტანდარტებს და მათ პოლიტიკაში და ყოველდღიურ საქმიანობაში ასახულია სახიფათო ნარჩენების, ენერგიის, წყლისა და ნახშირორჟანგის მინიმიზაციის მიზნით დასახული ქმედებები, რის დამადასტურებლადაც შეუძლიათ შესაბამისი დოკუმენტაციის წარმოდგენა.
ბანკთან თანამშრომლობის შემთხვევაში მხარე აცხადებს, რომ:
· სრულად და ჯეროვნად დაიცავს გარემოს დაცვის ადგილობრივი ან/და საერთაშორისო კანონმდებლობის მოთხოვნებს, მათ შორის გარემოზე ზემოქმედების შეფასების ანგარიშით ან ეკოლოგიური ექსპერტიზის დასკვნით გათვალისწინებულ მოთხოვნებს ან/და სანებართვო თუ სალიცენზიო პირობებს;
· უზრუნველყოფს ნარჩენების შეგროვებას, ტრანსპორტირებასა და დამუშავებას კანონმდებლობის შესაბამისად;
· ნებისმიერი ისეთი გარემოების (მათ შორის ნებისმიერი სახის ავარიის, ინციდენტის ან/და უბედური შემთხვევის) დადგომიდან, რომელიც საფრთხეს უქმნის გარემოს დაცვას ან/და გარემოს დაცვის ადგილობრივი ან/და საერთაშორისო კანონმდებლობის მოთხოვნების დარღვევიდან, ან ასეთი გარემოებების დადგომის საშიშროების წარმოშობიდან — 5 (ხუთი) საბანკო დღის ვადაში აცნობებს ბანკს აღნიშნულის თაობაზე და იმ ზომების შესახებ, რომელსაც იგი იღებს ზემოხსენებული გარემოებების აღმოსაფხვრელად;
· სრულად დაიცავს შრომის უსაფრთხოების წესებსა და ნორმებს საქართველოში მოქმედი კანონმდებლობის შესაბამისად.
პრეტენდენტის წინააღმდეგ არ უნდა მიმდინარეობდეს გადახდისუუნარობის საქმის წარმოება და პრეტენდენტი არ უნდა იყოს ლიკვიდაციის/რეორგანიზაციის პროცესში.

